**Ամանորյա հեքիաթ** (ռուս.՝ Новогодняя сказка), խորհրդային տիկնիկային մուլտֆիլմ, որը նկարահանվել է 1972 թվականին, ռեժիսորը Վլադիմիր Դեգտյարյովն է, նկարահանվել է ըստ մանկագիր Լյուդմիլա Վասիլևա-Գանգնուսի «Հրեշ ձնեմարդը» հեքիաթի մոտիվների։

Սյուժե
------

Հեքիաթի սյուժեն ծավալվում է ամանորյա տոնածառի փնտրտուքների շուրջ։

Ձյունածածկ անտառում մի խրճիթ կար։ Այնտեղ ապրում էր Հրեշ-Ձնեմարդը` անտառի պահապանը։ Նա չէր սիրում, երբ իր խրճիթի մոտ աղմուկ էր, և կարգը խախտողների վրա սառը քամի էր փչում։

Անտառի հետևում դպրոց կար, իսկ նրանից հետո` գյուղ։ Դպրոցում երեխաները պատրաստվում էին Նոր տարին դիմավորելուն, եղևնու համար պատրաստում էին խաղալիքներ։ Գրիշկան հայտարարում է, թե ինքն ամաենաուժեղն է և հենց ինքն էլ կգնա անտառ` եղևնի բերելու։ Այնտեղ նա թխկթխկացնում է կացնով և կոպտում է Լեշիին։ Վիրավորված Լեշին Գրիշային փչում է հետ դեպի դպրոց և ձյունով ծածկում։ Մյուս տղան հայտարարում է, թե ինքն ամենահամարձակն է և ճանապարհվում է անտառ։ Եվ նրա հետ տեղի է ունենում նույնը։ Այդ ժամանակ տոնածառի հետևից գնում է մի աղջիկ։ Նա երգ է երգում տոնածառի մասին և քաղաքավարի խնդրում է Լեշիից եղևնին, իսկ հետո հրավիրում է նրան Ամանորի տոնին։ Լեշին հյուր է գալիս երեխաներին և մնում ապրելու դպրոցական պահակատանը։ Ձմռանը նա երեխաների համար բլուրներ ու սահադաշտ է պատրաստում, իսկ ամռանը պատմում է անտառի մասին և գրքեր կարդում։

Նկարահանող խումբ
----------------

|  |  |
| --- | --- |
| Սցենարի հեղինակներ | Լյուդմիլա Վասիլևա, Վլադիմիր Դեգտյարյով |
| Ռեժիսոր | Վ. Դեգտյարյով |
| Բեմադրող-նկարիչներ | Անատոլի Կուրիցին, Կոնստանտին Կարպով |
| Օպերատոր | Միխայիլ Կամենեցկի |
| Կոմպոզիտոր | Օսկար Ֆելցման |
| Երգի բառերի հեղինակ | Իգոր Շաֆերան |
| Հնչյունային օպերատոր | Գեորգի Մարտինյուկ |
| Նկարիչ-մուլտիպլիկատորներ | Յուրի Նորշտեյն, Բորիս Սավին |
| Տիկնիկները և դեկորացիաները պատրաստել են | Օլեգ Մասաինով, Պվել Գուսեվ, Մարինա Չեսնոկովա, Գալինա Ֆիլիպովա, Սվետլանա Զնամենսկայա, Լիլիանա Լյուտինսկայա |
| Դերերը հնչյունավորել են | Եֆիմ Կացիրով - *Սառցե-Հրեշ* Զոյա Խարաբաձե - *վոկալ*Օլգա Գրամովա - *աղջիկ*Բրոնիսլովա Զախարովա - *Գրիշկա, ամենաուժեղ տղան*Նադեժդա Պոդյապոլսկայա— *ամենահամարձակ տղան* |
| Խմբագիր | Նատալյա Աբրամովա |
| Մուլտֆիլմի տնօրեն | Նաթան Բիտման |

Մուլտֆիլմի երաժշտություն
------------------------

* Սառցե-Հրեշ մուլտֆիլմի սկզբում հնչում է երաժշտություն մեկ այլ` «Թե ինչպես էր ավանակը երջանկություն փնտրում» մուլտֆիլմից, որը նկարահանվել էր Վլադիմիր Դեգտյարյովի կողմից մեկ տարի առաջ։
* Հեքիաթում հնչում է «Եղևնի» երգը. երաժշտության հեղինակը Օսկար Ֆելցմանն է, բառերի հեղինակը` Իգոր Շաֆերանը.

> 
> 
> Տոնածառ-տոնածառ, անտառի համ ու հոտ,  
> 
> Պետք է նրան գեղեցիկ հագուստ։  
> 
> Թող այս տոնածառն Ամանորին  
> 
> Իր ամեն ճյուղով մեզ բերի բարին։
> 
> 
> 
> *Բնօրինակ տեքստ* (ռուս.)  
> 
> 
> Ёлочка-ёлка, лесной аромат,  
> 
> Очень ей нужен красивый наряд!  
> 
> Пусть эта ёлочка в праздничный час  
> 
> Каждой иголочкой радует нас, радует нас!
> 
> 
> 
> 

Այս երգը «Мелодия» ընկերության կողմից թողարկվել է ձայներիզներով։

Թողարկում
---------

Մուլտֆիլմը VHS և DVD ձևաչափերով բազմիցս վերաթողարկվել է մուլտֆիլմերի հավաքածուներում.

* «Խորհրդային լավագույն մուլտֆիլմեր», Studio PRO Video, VHS 1990-ականներ
* «Սոյուզմուլտֆիլմ, հավաքածու», VHS, 1990-ականների կեսեր
* «Երբ վառվում են տոնածառի լույսերը», «Սոյուզմուլտֆիլմ»

1990-ական թվականներին «Твик Лирек» ընկերությունն ըստ մուլտֆիլմի թողարկել է աուդիոհեքիաթ` Ալեքսանդր Պոժարովի տեքստով։

Ծանոթագրություններ
------------------

1. ↑  *Георгий Бородин* Новогодняя анимация. Октябрь 2007 года

Արտաքին հղումներ
----------------

* «Ամանորյա հեքիաթ» մուլտֆիլմը «Անիմատոր.ռու» կայքում
* «Տոնածառ» երգը

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |